ПРОЕКТ

ПО ЧОВЕКЪТ И ПРИРОДАТА, МАТЕМАТИКА, ИТ, ТЕХНОЛОГИИ И ПРЕДПРИЕМАЧЕСТВО

**МОЕТО ЗДРАВЕ Е В МОИТЕ РЪЦЕ**

**(Срок на изпълнение – до 03.04)**

1. Учениците работят на четири групи. Съставът на групите се определя от учениците.
2. Задача: Създайте краен продукт по групи: презентация; постер; брошура .

 Задачите по групи са както следва:

I – Разкриване на връзката между устройство и функция на кръвоносната система.

II- Проучване за причини, последици и профилактика на сърдечен инфаркт.

III- Проучване за причини, последици и профилактика на атеросклероза.

IV –Причини и първа помощ при кръвоизливи.

1. Защо ни е необходимо това и с какво ще ни обогати? При изпълнение на проекта, ние се запознаваме със значението на кръвоносната ни система за цялостното състояние на нашето тяло, как да се грижим за здравето на сърцето си, за да бъдем по-издръжливи. Търсим и систематизираме информация, обменяме идеи помежду си. Тренираме уменията си за представяне на идея в комбиниран продукт.
2. **Дейности:**
* **Разясняване на задачата:**  Всеки член на групата да се включи активно с мнение и предложение за оформяне на естетически и информационно издържан продукт. Акцентирайте върху профилактика на заболяванията на кръвоносната система. Всички групи да проучат каква е общата дължина на кръвоносните съдове в човешкото тяло и да запишат числото в стандартен запис.
* **Получаване на помощ:** преподавателите по предмети са в помощ на учениците от 9.00 часа до 11.00 часа ежедневно, учителят в ЦДО е консултант в процеса на изработване на продукта от 14.00 до 16.00 часа ежедневно.
* **Източници на информация:** учебниците по Човекът и природата; ИТ, конкретните уроци в Уча. се, други достъпни в интернет материали, учители по съответните предмети.
* **Начин на представяне:** след изтичане на определения за работа срок, отговорникът на всяка група изпраща създадения продукт на електронна поща: silvya\_1961@abv.bg

Всяка група да запише имената на участниците

* **Критерий за оценка:** Оригинално представяне на идеята, естетическо оформяне на продукта, четливо представена вярна информация, изпълнение на поставените задачи.
* **Обратна връзка:** след приключване на работата, всеки ученик попълва формуляр със следните въпроси: Какво научих за моето тяло?; Как да остана здрав?; Как да помогна, ако някой е в беда?

**Изготвил:**

**Силвия Кейванова**